NOLDANIA Son 
EN Książnica o 
Kopernikańska 
w Toruniu 


LYCEO REGIO HOSIANO BRUNSBERGENSI 


PER AESTATEM 


A DIE XXIV APRILIS ANNI MDCCCLXXVI 


INSTITUENDARUM. 


PRAECEDIT PROF. DR. HENRICI OSWALD DE GENERIS HUMANI IN PROTOPARENTE LAPSI AD 
RECUPERANDAM IN CHRISTO SALUTEM DIVINITUS INSTITUTA PRAEPARATIONE COMMENTATIO, 
Y PARTICULA I. 


BRUNSBERGAE. 


TYPIS HEYNEANIS 


LYCEI REGII HOSIANI H. T. RECTOR 


Dr. FRANC. DITTRICH, 


PROFESSOR PUBLICUS ORDINARIUS. 


PZ — 


Y des k Y 
Coppernicis - Vereins; 


4 
~zu THORN 


LYCEI REGII HOSIANI BRUNSBERGENSIS 


RECTOR ET SENATUS 
CIVIBUS SUIS 


S. 


De generis humani in protoparente lapsi ad salutem in Christo 
recuperandam divinitus instituta praeparatione. 


Particula I. 


Elsa exigui momenti quaestio est et sat multum versata, quare deus ter optimus quum genus 
nostrum in Adamo deperditum restituere decrevisset, ipsum restitutionis sive redemptionis opus illieo 
quidem promiserit perficiendum, sed reapse tamen post longam demum seculorum seriem, in plenitudine, 
ut dieitur, temporis perfecerit, seu rectius per filium suum, qui tunc humana indutus natura in terris 
apparuit, perficiendum curaverit. Sed quamvis ad istam quaestionem multipliciter possit responderi, 
tamen omnes fere rationes vel allatae vel afferendae eo rediguntur, ut dicas, divino consilio amoris 
erga nos pleno id esse factum, ut nimirum ipsa redemptio hominibus, quantum fieri posset, salubris et 
frugifera redderetur. Neque enim divina sapientia mentes hominum salutis restituendae ordine velut 
obrepere voluit, sed per diuturnam annorum disciplinam ita comparatas ad praesentem redemptionem 
esse gestiebat, ut salvatoris diu desiderati doctrinam et gratiam ardentissimo viscerum affectu amplecti 
possent. In hae autem ad redemptionem suscipiendam generis nostri praeparatione et dispositione 
divinitus faeta duplex modus et quasi via rectissime distingui potest. Stirpem enim humanam deus 
bipartitam voluit, eujus stirpis unam quidem partem, quae ethniea solet nominari, ut Apostoli 
verbis utar", „suas vias ire sivit“?), „tempora hujus ignorantiae despiciens“; dum autem deus, ut in mundo 
ethnieo peccati malitia vires suas quoquoversus explicaret et exsereret, permittebat, quoniam in 
homine quamvis lapso non omnis aequi bonique sensus esset extinctus, fieri facile debuit, ut in homine 


1) Act, 14, 15. 
2) Ibid. 17, 30, 


ethnico vivax oriretur conscientia, quanti sit peccati miseria et quam deploranda hominis sibi derelicti 
conditio. Quum autem tali modo peccati conscientia in dies magis augeretur, etiam redemptionis a 
peccato indigentiae sensus augeri, et una cum hoc sensu, quam ex primitiva revelatione aliqualis 
futurae redemptionis cognitio etiam penes ethnicos restaret, desiderium tanti beneficii vehementissimum 
exoriri oportuit, quo desiderio animati homines ad amplexandam salvationem aptiores redderentur. 
Alteram autem generis humani partem, numero longe minorem, e complexu gentium seu ex gentilitatis 
massa deus separavit, populum Israel scilicet, eamque data opera et institutis peculiaribus erudiendo et 
educando ad suscipiendum generis humani salvatorem ex ipsius stirpe oriturum praeparavit, et veluti 
manu deduxit: id quod potissimum factum est per vaticinia de futuro redemptore, qui Messiae nomine 
celebratur, ejusque opere jani antea canentia, et inde a sie dicto protoévangelio exordiendo in dies 
majori cum perspieuitate salutem futuram praesagientia, personam scilicet, opus, tempus expiatoris ita 
adumbrando, ut expleto praeambulo stadio quivis, nisi praeoccupatus foret, facile ad instar Nathanaćlis, 
laetum illud evogxe proloquentis, in Christo Jesu Messiam promissum agnosceret et ejus doctrinam 
amplecteretur. "Verum est, duplex haec Judaismi atque Ethnieismi divinitus ordinata relate ad Christum 
salvatorem destinatio, quam positivam et negativam merito vocaveris, in diversitate absoluta non est 
intelligenda, nam sic intelleeta consilio divino obstaret potius quam prodesset; sed tantummodo pro 
mensura utrobique praecipua, quae tamen nihilominus utriusque humanitatis partis indolem religiosam vere 
et plene significaret. — Sed utriusque hujus in genere humano praeparationis cursum paulo aceuratius 
exponere data hac seribendi occasione haud. inconcinnum visum est. 


I. 
Generis humani fata religiosa inde ab initio usque ad diluvium. 


§. 1. 


Stirps humana in Adamo lapsa gravi patebat ruinae, sed, quamvis in radice vitiata, sanabili 
tamen laborabat vulnere ita, ut non quidem suae naturae vi, nec auxilio ab aliis creaturis petito, sed 
tamen miserantis dei medicatrici manu posset resareiri. Non est hujus loci, ut id adductis ex natura 
peccati originalis et e posterorum eum protoparente nexu rationibus demonstremus. Rebus igitur sic 
stantibus tota salutis spes in bonitate divina erat reposita. Neque etiam deus ab aeterno jam con- 
ceptum restituendi hominis lapsi consilium, quamyis illud non statim executus sit, diu intestatum 
voluit, sed potius sine mora ipsis progenitoribus calamitatis auctoribus patefecit. Quod factum esse 
legimus, quando dominus deus post patratum a progenitoribus scelus „ad auram post meridiem“) in 
horto paradisi deambularet, ut in peccatores qui facinoris sibi conscii adspeetum judicis anxie fugiebant, 
sententiam ferret; factum est inquam oraeulo illo, quod sub nomine protoĉvangelii celebratur, Gen. 3, 
14 seqq. Inde igitur nostrae disputationis exordium sumendum est. 

Etenim quum in inquisitione, ut ita dicamus, judiciali Adamus culpam in uxorem, mulier vero 
in serpentem, quo diabolus seductionis humanae administro usus erat, devolvere conarentur, ipse judex 
condemnationis sententiam in serpentem profert maledieto ita comparato, ut in benedietionem humani 
generis ipsa exeeratio verteretur. V. 14: „Quia fecisti hoe, maledietus es inter omnia animantia et 
bestias terrae, super pectus tuum gradieris et terram (X/phár potius: pulverem) comedes cunctis diebus 
vitae tuae“. Referendum est hoc effatum divinum, si verborum sonum spectes, ad serpentem, sed 
sensu altiori procul dubio simul diabolum primarium seductionis auetorem tangit (cf. Sap. 2, 24). 
Relate quidem ad serpentem oraculum hoc in rerum natura evidenter comprobatur, dummodo sub 


3) Gen. 3, 8: leruach hajjom in vento diei, i. e. vesperascente et propterea leniter plerumque flante coelo. 


voce ,pulveris“ herbas pulvere teetas intelligas. Illud tamen in medio relinquimus, utrum exinde 
serpentis indoles in praesentem conditionem huic effato eongruam repente sit mutata, an id solum 
indigitetur, ut quae prius jam erat serpentis indoles, exinde pro signo poenae, in eundem cadentis 
sit habenda®). Quatinus autem hujus exeerationis verba ipsum satanam afficiunt, iisdem (ut ad 
sequentia via sternatur) odium illud et despeetus, quo deineeps diabolus seduetor penes homines 
seduetos laborare debuit, adumbratur. Sed his minutiis non immoremur; pergamus potius. — V. 14: 
„Inimieitiam (¿bah der. a "4jab — odit, infestavit) ponam inter te et mulierem, semen tuum et semen 
illius, ipse“) conteret eaput tuum (verbum est shúph == pungere, vulnerari; vulnus in capite lethale esse 
solet), tu autem calcem ejus punges (in textu orig. idem recurrit verbum; oppositio sermonis tantum- 
modo est inter „caput“ et ,,caleem“; vulnus in calce levius plerumque esse solet)“. Jam ut celebrem 
hune textum pro seopo nostro non tam grammatice quam dogmatice illustremus, observationes. paueas 
faciemus. a. Maledietum (drór) judex conjicit non in hominem peccatorem, ne in mulierem quidem: 
quorum potius exeusationes, etsi inanes, dum non redarguit, quodammodo admittit, sed (sub specie 
serpentis) in diabolum duntaxat, ut qui prineipalis sceleris auetor sit habendus.  Maledicendi vox 
omnino perinde valet ac „condemnare“. Quoniam igitur homines data hae occasione praeter opinionem, 
quamvis damnationi obnoxii sint, judieis solemni sententia non damnantur, futurae restitutionis aliqua 
debilis quidem, sed tamen haud spernenda spes affulget. b. Inimieitiam hominem inter et diabolum 
deus vult „ponere* (shith) i. e. fundare, constituere, firmare, nimirum duraturam. Illud quidem negari 
non potest, per seductionem hominis in paradiso diaboli dominationem in terris esse fundatam) supra 
genus humanum; sed hane dominationem diabolieam non fore suis numeris completam, potius ita 
comparatam, ut qui vietus dominatui subjacuit, tamen contra servitutis vincula insurgeret et vietori 
palmam eripere conaretur, id innuitur nobis voce, „inimicitiae“, quod fortasse rectius per ,,infesta- 
tionem“ sive „certamen“ interpreteris. Animadvertat praeterea lector diligenter, in hoe judicio homini 
tam propitio dominium ab una vel servitium, ab altera parte prorsus non audiri. Sane princeps 
tenebrarum per seductionem in paradiso peractam praeter infernum quasi alterum suum dominium 
terram constituerat, genusque humanum sibi obnoxium reddiderat; sed in ore judicis benignissimi ipsa 
haee servitus humani generis mollitur in infestationem eontra dominatum usurpatum. Stirps igitur humana 
a diabolo non omnino est debellata, sed potius recollectis viribus — ope divina — eontra tyrannum 
insurget. c. Quo in certamine abhine diabolum inter et hominem futuro victoria tandem penes 
hune erit, semen enim mulieris conteret caput ejus i. e. „diaboli opera solvet“?7), dum levioria tantum 
vulnera generi humano ab inimico infernali infligentur. 

Hoece est celeberrimum illud vatieinium protoévangelicum, quod quomodo in Christo eompletum 
sit, quum quivis nostrum facile videat, aceuratiori expositione supersedentes, triplicem solummodo 
Christi vietoriam in initio publicae vitae ab eodem de diabolo reportatam5) eommemoramus. Quamvis 
autem striete definire haud possimus, quanto perspieuitatis gradu protoparentes, quorum praeprimis 


4) Accuratius loquendo: sit habenda pro indicio poenalitatis respectu hominis, nam in brutum animal vera culpa 
et ideo veri nominis poena cadere nequit, 

5) Textus originalis, prout jacet, aliam omnino interpretationem non admittit; obstat enim non Av, quod sane etiam 
hiv’, i. e. hi legi posset, sed quod huc pertinens verbum hebraice secundum genus diversam formam masculinam habet, et 
quod in commate insequenti pronomen suffixum huc relatum etiam formam tenet masculinam. Quod Vulgatam attinet, de 
jure 70? ,ipsa^ non litigamus hae loco, quia de modo quo haec verba etiam in matrem Christi referri possint, pro scopo 


nostro praescindimus, 
6) Cf, Hebr. 2, 14 et Conc. Trid. sess. 5, 1. 
7) 1. Ioan. 3, 8. 
5) Vid. Mattb. 4, 1 seqq. et locos parall. 


intererat, divinae hujus promissionis sensum intellexerint: tamen eos in verbis divinis quandam futurae 
reparationis adumbrationem et quidem talem, quae desperationem iis eximere posset, vel cognovisse 
vel saltem augurasse, ex ipsa narratione biblica patet. Etenim mors, quam deus, si legem ab ipso 
sancitam transgrederentur, minatus fuerat *), non statim consecuta est; poenae, quae non obstante judicii 
lenitate infligebantur, fuere quidem satis acerbae sed tamen ita ordinatae, ut in earum indole salutari t°) 
misericordiae divinae haud dubium vestigium deprehendatur; seductor adversarius maledicto confixus 
est, et victoria de ipso tandem (quamvis fortasse serius) reportanda divino oraculo stabilita: haec 
omnia quum vel sentire vel saltem divinare protoparentes possent, sic constitutae eorum mentis dispo- 
sitioni optime congruit, quod legimus, Adamum uxorem suam, quae ei ut mortis promulgatae reus 
efficeretur, ansam praebuerat, tamen hoc ipso momento chavvah i. e. vivificatricem appellasse"), ut 
quae, eujus semen homicidam letiferum '“) esset devicturum, mater cunctorum viventium, tanquam proavia 
victoris de homicida ab initio, merito censeretur. 

Quae post expulsionem e paradiso statim consequitur hominum historia et ipsa stirpem nobis 
exhibet depravatam quidem et passionibus libidinibusque obnoxiam, sed tamen non omnino deperditam, 
et damnatam et in qua boni rectique nec volam nec vestigium deprehendas. Imo theologi, qui elaram 
futurae redemptionis atque adeo personalis ejusdem auctoris (Christi) notitiam protoparentibus attribuere 
posse arbitrantur, non prorsus inepte arguunt, verbis Evae matris, quando primo peperit'?), sie 
intelligendis: ,,Acquisivi (gánithi ref. ad nomen primogeniti Kain) virum, qui sit Dominus (‘ish ath 
Jehovah)“ spem indieatam esse, jam in primo puerperio promissionem de ipsius semine completum iri. 
Sed etiamsi huie opinioni acquiescere non possimus, interpretandum censentes „cum deo i. e. dei 
auxilio (Vulg. „per deum“) hominem aequisivi, tamen exclamationi parientis etiam sie intelleetae 
aliquale indieium inesse benedietionis semini mulieris propter futuram reparationem annexae, nemo 
facile diffitebitur. Sane quidem in recenti hominum genere malitia late serpebat, nec, ut corruptionis 
documenta ex historia depromamus, est opus. Sed praeter et juxta „filios hominis“ magis 
magisque degenerantes superstes manebat in „filiis dei“ Sethi posteris, a corruptela priorum diu 
separatis, timor domini: vivente per Sethum Adami nepote Enosho, ut s. scriptura testatur") publicus 
numinis divini cultus in terris coeptus est, hujus pronepos Henoch, qui „ambulavit cum deo“, „‚trans- 
latus est“) in paradisum; et Lamech Noachi pater filium suum hoc nomine (quod ,consolationem“ 
innuit, cf. heb. 24204) appellavit, sine dubio meliorem hominum conditionem praesagiens, quia scilicet „iste 
consolabitur nos ab operibus et laboribus manuum nostrarum in terra, eui maledixit dominus“ !9). 
Atque demum, quum per commercia scelesta filiorum dei eum filiabus hominum depravatio et malitia eum 
gradum ascendissent, ut stirps humana flagitiis pessimis et facinoribus prorsus pessumdari videretur, deus 
ut tanto malo oceurreret, diluvium illud magnum ad purgandam stirpem et ejus sedem pollutam insti- 
tuit, in quo tamen — spes rerum futurarum — familia Noachi, i. e. octae animae salvae factae sunt”). 


9) Gen. 2, 17. 

10) Gen. 3, 16 seqq. — Dolores cum graviditate et partu conjunctae, qui mulieri infliguntur, si ethice eos aestimare 
velis, remedium contra carnalem libidinem sunt; labores improbi et duri, ad acquirendam vitae necessitatem homini 
injuncti, et ipsi contra concupiscentias malas militant; atque adeo ipsa mortalitas, terrores mortis et angustias praefigurans, 
salutarem metum et castigatam sentiendi rationem potest incutere. 

11) Gen, 3, 70. 

12) Ioan. 8, 44. 

13) Gen. 4, 1. 

M) Gen. 4, 26. 

15) Gen, 5, 22; conf, Eccli. 44, 16, 

16) Gen, 5, 29. 

17) 1. Petr. 3, 21. 


EN. 
Inde a diluvio usque ad constitutam v. test. theocratiam. 


$ 2. 

Quod si de memorato Judaismum inter et Ethnicismum discrimine usque ad diluvium sermo 
esse non potest, in secunda, quam statuimus ¿¿oxf, ad usque Mosaicam legislationem, ista inter 
utramque partem distinctio iterum reapse quidem nondum apparuit, nihilominus tamen durante hoc 
tempore modus, quo deus genus hominum ad restitutionem disponere volebat, clarius jam patuit per 
iteratas separationes, quibus stirpis nostrae fragmenta pedetentim plura e speciali dei providentia 
quasi dimissa et sibi suisque conatibus permissa ac derelicta sunt; quo factum est, ut mundus 
gentilis quo numero crescebat eo apertius suae notioni responderet, usque dum ex omnibus gentibus 
(gójim) unam sibi peculiarem deus selegit, in quam curas suas et sollicitudines aceumularet, ceteris 
omnibus in gentilitatis universitate detrusis. Recte propterea tempora haee separationum periodus nominantur. 

Prima inter omnes separatio, sensu quem innuimus, statim post diluvium initiata est in filiis 
secundi generis humani parentis Noachi per memoria dignum illud Vaticinium, quo iste patriarcha 
futura filiorum suorum in generationibus ipsorum fata canit5). Post illud ignominiosum Chami in 
dormiente patre facinus, quod omnes norunt, cujus partem praecipuam ejus filius Canaan egisse 
videtur, senex expergefactus et de eventu edoctus in haec prorupit verba: ,,Benedictus”) Dominus 
deus Semi; dilatet dominus Japheto (i. e. lata et ampla domicilia praebeat = japhth 'dlóhim 
lejäpheth; ipso Verbo ad nomen filii alluditur) et habitet in Semi tabernaculis. His in patriarchae 
effatis non possumus quin post illud expositum protoévangelicum secundum gravioris momenti 
vaticinium Christologieum agnoscamus.  Intercedit etiam inter utrumque aliqua similitudo, quatenus 
utrobique maledietio unius vertitur in benedictionem alterius. Quod autem infamiae notam, hoc loco 
Canaano impressam speetat, eam, etiamsi proprie sie dietos Canaanitas (quorum in flagitiorum coenum 
immersio tam profunda faeta est, ut, cum eorum resipiscentia esset desperanda, ad internecionem per 
Israelitas divinitus destinarentur) mittas, Chami posteris, ad quos interioris Afrieae populi Negritii 
potissimum spectare censentur, per omne tempus inhaesisse et inhaerere adhuc, historiae annales satis 
demonstrant: sufficit, ut quis Nigrorum squalidissima servitute torpentium recordetur?). Quod autem 
duos Chami fratres attinet, Noachus h. l. id aperte vaticinatur, benedictionem, pro stirpe humana 
scilicet — qua futuram ejusdem reparationem comprehendi, quis est qui dubitare velit? — inde a Semo, 


18) Gen. 9, 25—27. 

19) Rei cardo vertitur in verbis 'ūrūr et bäräkh sibi invicem appositis. — Non offendat lectorem, quod haec vox 
„barukh“ non directe ad Semum sed ad „Jehovam“ potius refertur, „Semi deum“. Habet enim illa vox, sicut aliae plures 
in lingua Hebraica significatum correlativum ita ut proportionis ambo membra comprehendat, id quod quum a lingua 
nostra alienum sit, haud raro eloquii difficultatem parit: brkh igitur et ejus derirata non solum „benedictionem* 
significant, quam deus hominibus impertitur, sed à parte hominis etiam correspondentem huic (benedicendi) divino motui 
actionem, veluti laudationem, praedicationem, similia. Ut breviter dicam, Darakh duplicem 700 ćvAoyciw et TOU 
evycocareiv (cf. coena Domini Matth. 26 et loc. parr.) sensum in se conjungit. Cum igitur in textu nostro barakh quae 
est forma passiva, ad Jehovam tanquam Semi deum referatur, si phrasen ex linguae vernaculae (etiam latinae) more 
dijudicare velis, id tantum innuitur, „Semum habere ansam deum praedicandi", sed e linguae Hebraicae genio addendum 
est: ,.. deum praedicandi, eo quod Jehova ipsi benedixerit*, lure igitur pleno benedictionem divinam verbotenus in 
Semum a nostro vaticinio prolatam esse asserimus. — Similis generis voces Hebraicae sunt v, g. gâmal, quod non solum 
retribuere, sed etiam tribuere significat, chäsäd, quod aeque gratiam dei erga homines ac pietatem hominum erga deum 
innuit, 3änah quo non solum „respondere“, sed etiam colloquium ordiri intelligitur. 

20) Obiter quidam sed serio tamen monendum est, per talem maledictionis formam omnem quidem gentem sed non 
statim singulos gentis homines (fortasse innoxios) feriri, neque etiam libertatem individuam tolli, 

9 


- 


i. e. in ejus prosapia originem habituram esse. Semus igitur prae fratribus suis tanquam primarius 
et electus praesignificatur, Abrahami et Jacobi proavus. Quod eum ita’ sit, fratres Semi Japhetus et 
Chamus a promissionis gratia excluduntur; itaque in genere humano prima separatio instituta est. Respectu 
autem vaticinii protoévangelici semen mulieris (Gen.3.) jam ad semen Semi (Gen. 9) restringitur. — Sed memoratu 
digna quoque est conditio, quae in futurae Salutis oeconomia Japheto ejusque posteritati, quae inter Europaeos 
Indogermanos praecipue est quaerenda, adscribitur. Major ei dilatatio seu diffusio praenunciatur; et 
quis est quin videat, quantopere haec promissio in effectum sit deducta, cum impraesentiarum indo- 
germanici seu japhetidici Europaei fere totum terrarum orbem incolant. Quodsi autem in ejusdem 
oraculi testimonio Japhet in Semi tabernaculis habitaturus esse dicitur, satis quidem mundi historiarum 
cursus testatur, populos Semiticos magis magisque temporis lapsu a Japhetidis in eorum locum 
suecedentibus de theatro mundi esse deturbatos; sed tamen, quatinus in benedictione divina Semum 
h. 1. tangente futura generis humani Salus reperitur et reperiri debet, in vaticinio Noachico indicium 
habemus consilii illius divini, quod Paulus apostolus in ep. ad Rom. cap. 11 exponit, quo ex consilio, 
postquam Israel (Sem) ob induratam cordis nequitiam saluti in Christo quaerendae fere omnis 
exeidit, in ejus locum Graecorum et Romanorum (Japhetidarum) gentilitas suecessit, j. e. in ejus 
tabernaculis habitavit, usque ad praefinitum seilicet tempus. Duplex igitur in magno hoe et illustri 
oraculo de futura reparatione momentum continetur: Salutis administratio in gentes facienda a Judaeis 
instituetur; sed ipsa Judaeorum natio — ad interum ab hac salute excludetur. 

Una cum Semo vatieinii expositi praecipuo subjecto propter longaevam patriarcharum vitam 
juxta temporum rationem biblicam adhuc in terris convixit Abraham. Continuo igitur pervenimus ad 
magnum illum viram, quicum secunda gentium separatio et quidem illa orditur, quae electioni Israelis 
in populum deo peculiarem jam viam sternit; nam „Abrahae filii“ vocantur Israelitae?", quamvis 
eandem nondum perficiat: pervenimus inquam ad Abrahamum, qui tam in s. seriptura quam extra 
cam (a Mohammedanis) „dei familiaris“ nuncupatur, ad patrem fidelium, qui per fidem justificatus 
est”), ad patriarcham xar &£oyyv, illum nempe Messiae atavum, juxta quem salvator in initio 
evangelii „filius Abrahae“ solemniter appellatur. Iterum enim orbis terrae fere totus, in falsorum 
deorum eultum prolapsus, omnigenae pravitatis coeno volutabatur, cum dominus deus, ut desperatis 
rebus denuo occurreret, hune suum electum et dilectum, eujus adeo familia hae corruptione erat 
infecta, media pagana ex societate in regionem dissitam evocavit, ipsi et ejus propagini terram 
promissionis futuram, ut commercio pestifero solutus -inter homines praesidium fieret et fulcrum fidei 
in unum deum verum ac spei in futurae redemptionis salutem. Quare statim in initio vocationis 
promissio ipsi facta est??): „in te benedicentur omnes tribus terrae“ quae tamen accuratius definitur 
et praecisius, quando summum fidelis obedientiae erga deum specimen, filium adeo unicum si deo 
placuerit saerifieaturus, praestitisset, et quidem expressa ad hoc obedientiae experimentum relatione?!): 
„In semine tuo benedicentur omnes terrae nationes“ (grammatice observa, Hithpačl Aithbärekh alias 
quidem sensu reflexo se benedicendi, hoc tamen loco propter locos parall. sensu passivo, sicut etiam 
Vulgata habet, esse sumendum). Quodsi hujus loci interpretatio authentiea, ab apostolo facta**), non 
esset praesto, quae sic habet: „Abrahae dictae sunt promissiones et semini ejus, non dixit, et 
seminibus quasi de multis, sed quasi de uno, in semine tuo, qui est Christus“, fortasse non tam definite 


21) Matth. 3, 9. 
22) Rom. 4. 

23) Gen. 12, 3. 
2) Gen. 22, 18. 
25) Gal, 3, 16. 

personam singularem (Christi), sed potins in universum Abrahae posteritatem sub nomine seminis 
ejusdem, ex quo salus universi urbis sit oritura, animo conciperemus; sed quis unquam possit 
dubitare, quin sub ista benedictione divinitus indigitata, qua omnes terrae gentes sint beandae, terrae 
inquam quae propter peecatum fuitmaledicta, redemptionisa peceato etexpiationis owrneiesit intelligenda? De 
novo igitur semen mulieris(Gen. 3), semen deincepsSemi(Gen. 9), determinatur etquidem in semen Abrahae, — 
Sed ipsa hac Abrahami vocatione includi decretum dei positivum, quo seligeretur aliqua pars stirpis 
humanae, ut per ipsam in mundo sustentaretur religionis veritas, etiam futurae salvationis fidem in se 
comprehendens, ostenditur conventu illo Abrahami memoria digno eum Melchisedecho*), in quo fuere 
qui Semi adeo personam invenire vellent. Hic „rex Solymorum“ et „altissimi sacerdos“, qui et ipse 
typum gessit Messiae””), ultimus, ut ita dicamus, generis humani nondum dimidiati in bonum partem 
vindex et advocatus, apparenter coelitus fuit destinatus, ut benedietionis saerae tesseram e mundo in 
malitiam demerso et suis abhine fatis derelinquendo transferret (ut ita dicamus) in peculiariter 
dileetum dei elientem Abraham, V. 19: „et benedixit eum (Abraham) et dixit, benedictus deus Abram 
(sie enim tunc temporis vocabatur patriarcha) a deo excelso, qui ereavit coelum et terram, et 
benedietus (i. e. laudatus, vide supra pag. 7) deus excelsus, qui hostes tradidit in manus tuas“, 


At ne cum Abrahamo quidem omnino cessavit ista separationum series, qua paulatim ex tot 
orbis populis unus electus tanquam inter omnes sacerdotalis constitueretur; sed et post illum per 
plures generationes adhue quaedam, etiam ab ipso prognatae stirpes, in massam gentium sibi derelictarum 
ablegatae, a centro religionum in Salvatorem disponentium semoventur. Etenim non in Ismael, 
Aegyptiacae filium nec in Cethurae liberos, quamvis ab Abrahamo utrosque procreatos, sed in Isaacum 
Sarae filium, et quoad generationis stemma insequens, non in Esau (Edom), sed in Jacob, qui et 
Israél, haereditaria promissio translata est. Quapropter praeter Abraham hi duo quoque speciali sensu 
patriareharum (quasi stirpis progenitorum) nomine insigniuntur (tres patriarchae); ideoque iis promissio 
Abrahae facta iisdem verbis vel leniter inflexis bis terve repetitar?“). In familia demum Jacobi iste 
separationum processus finem reperit, neeque jam quidquam ad constituendam theoeratiam | defuit, 
quam ut haee familia, quae de sui progenitoris cognomine honorario „Israel““*?) eponymon erat 
acceptura, in nationis amplitudinem excresceret: id quod in servitio Aegyptiaco perfectum fuit. 


Sed et patriareharum ultimus de vita diseedere non debuit, quin moribundus dum filiis duodeeim 
fata futura afflante spiritu divino praecineret, in redemptionem quoque animum adverteret, inter 
duodecim tribus ex iis progignendas electionis tribum praesagiendo. Utrumque reapse in magnifico 
illo morientis Jacobi vaticinio habemus, Gen. 49, 10 seqq. „Non recedet sceptrum de Juda nee 
princeps de femore ejus (proprie: de eo quod est inter pedes, i. e. de posteritate) usque dum  ,shiló' 
venit Gad ki jabs’ shiloh) et ipsi erit expectatio gentium (in eum gentes sperabunt)“. Ad exponenda 
hujus oraculi yerba, ut pro officio nostra pauea moneamus, missa illa rationalistarum minuta et futili 
interpretatione: „usque dum ad Shiloh (Palaestinae oppidulum, ubi Judicum tempore area testamenti 
ad interim asservabatur, v. l Sam. 4, 3) pervenitur“, scilicet: usque dum vita «vdoreros populi 
Israelitiei per desertum, in qua tribus Juda primum itineris agmen egit, finita fuerit — quae quidem 
interpretatio, quum per contextum haud apprime eommendetur, a traditione etiam Judaeorum recentium, 
qui h. I. Messiam invenire non gravantur, respuitur — hoc igitur verborum intellectu statim remoto, 


26) Gen, 14. 

27) Ps. 109, et Hebr. capp. 6 et 7. 

25) Gen. 26, 4 et 28, 14, 

29) Eo quod Jacobus cum deo luctatus sit, Gen. 32, 28. 


p. 


nostra parum refert, quomodo vocem shiloh??) secundum varias variorum opiniones velis intelligere, 
quum, ut ut res ferat, oraculum christologicum non possis non agnoscere. Quo praejecto quae ad rem 
nostram in hac oraeulo continentur, proponamus. E mente et juxta conceptum hominum praeprimis 
orientalium spes patris de rebus familiae futuris in filio potissimum primogenito, prae fratribus aesti- 
mando, est reposita. Ast hac occasione qui fuit natu primogenitus Ruben per incestuosam fornicationem, 
et qui ordine naturali sequuntur, Simon et Levi?!) per homicidia nefaria primogeniturae jura per- 
diderant. Itaque morientis patris acies ab his relapsa convertitur in proxime sequentem filium Judam, 
nativitatis ordine quartum sed electionis gratia primum inter omnes: hie ille est genuinus haereditatis 
paternae vindex (verus Grbward, ut eum poëta nostro veteri-Saxonieo loquar) Nam etsi ne hie 
quidem ex ore patris omnia primogeniturae jura et privilegia capesseret, quandoquidem filius ejus 
Joseph in liberis suis Ephraim et Manasse ab avo adoptatis, id quod ad primogeniti praecipuum 
spectare videtur, duplicem paternaesubstantiae portionem sibi vindicaret, tamen quod in hae eausa maximi est 
momenti, principatum in Israel ideoque dominationis sceptrum Juda promissum accepit, Vv. 8 seqq. 
„Juda, te laudabunt Gédhikhd, quo verbo ad nomen personae adluditur) fratres tui, manus tua in cervicibus 
inimieorum tuorum, adorabunt te filii patris tui; catulus leonis est Juda“ eet. Judas igitur inter fratres 
sceptra geret; isque Judae tribus in Israel principatus durabit usque ad Messiae tempora (v. 10), 
quando regnum transibit ad Messiam, „qui regnabit in domo Jacob in aeternum“, Lue. 1, 32. Quo 
autem pacto haeece celebris de tribu Juda in populo Israelitieo zyeuovír suum eventum historia teste 
habuerit, quamvis alioquin satis notum, ut paucis dicamus: jam durante Israelitarum per deserta 
migratione tribus Judá, utpote prineipalis, reliquas in agmine antecedebat; regnum dein theocraticum, 
ex quo post occupatam terram promissionis conditum fuit, repulso et reprobato Saulo, in David 
primum habuit suum illustrem sospitatorem, qui et non interruptam potestatem regiam in posteros 
transmisit, in David inquam, qui fuit de tribu Juda; quumque mox Israelitarum ditio omnis, haud 
sine aemulatione tribus Ephraim, quao secundo loeo inter cunctas potentissima eum tribu Juda de 
principatu eontendebat??) in duas partes esset divisa, proeul dubio in regno Judae, domui Davidicae 
fideli, tam in rebus politieis quam religiosis majorem firmitatem ac constantiam deprehendimus, quam 
in regno decem tribuum duce Ephraim rebellium. Atque demum post reditum ex exilio Babylonico, 
quo in reditu Judae potissimum tribules, quibus aliarum tribuam praeprimis Leviticae aliqui adjungebantur, 
in patriam remearunt, tam evidenter praevaluit tribus Juda, ut deinceps omnis natio, sublato tribuum 
diserimine, in tribum Judae quodammodo compacta ,,Judaeorum^ (quasi dicas: Judae tribulium) nomine 
comprehendi coeperit. Tum alte reposita erat Judae dominatio a moriente patriareha nunciata. 
Quamvis igitur Maeehabaei, quorum virtus et regni fortitudo extremum evanescentis civilis gloriae 


30) Vulgata, quae habet „qui mittendus est vocem hanc a verbo shálach == mittere derivat. Septuaginta (non 
tamen sine lectionum varietate) (p OTTÓXELTOL — cui competit sc. sceptrum, vertentes aperte shálló, i. e. 'ashūr lô 
legerunt, Utraque versione 7reotpodoriros Messiam OXNATODLOV pactAĉt suo tempore caelitus mittendum intelligi, 
nemo facile negabit, 'Interpretes alii, qui ad verbum shälah (== quiescere, contentum esse) provocant, „requiem, pacem* 
vel simile quid exponunt ad signandam temporis (sc. Messianici) felicitatem. Sed et alii pro. shiloh vel ponunt shiló vel 
utrumque idem esse autumant, ut sit (secundum Arabicum shil == proles) proles seu abnepos ejus, nimirum ille ejus filius 
0 76ÓWV (int, Messiam). Alii demum aliter. 

31) Nihilominus hujus posteritati praerogativa cum juribus primogeniturae conjuncta attribuitur, eo quod ista tribus 
Levitica ad sacerdotium vocatur. Sed ipsa haec praeeminentia ab altera parte suo non carebat detrimento, majori nimirum 
in terra disjectioni sociata (urbes Leviticae per totam Palaestinaeregionem dispersae erant), quae virium in una tribu uniendarum 
collectionem satis impediebat; et in nostro vaticinio (v. 17) talis rei conceptus infaustus omnino viget. Imo per Levitas, 
ab unitate tribuli exclusos numerus tribuum duodenarius laesus, et quodammodo immutatus, sed per adoptionem 
filiorum Joseph, sive per aequiparationem duorum horum nepotum cum filiis, a Jacobo resarcitus est. 


82) Psalm. 77, 68 seq.: „Non elegit Deus tribum Ephraim sed tribum Juda elegit“, 
e 1 l ” B o 


u 


fulgorem in populum sparsit, non essent de genere Judae, sed de stirpe sacerdotali tribus Leviticae, 
tamen et ipsi pro temporum conditione quasi in gentem Judaeorum et tribum recepti recenseri poterant 
et debebant. Tum demum, quum Herodes Idumaeus et ejus prosapia per vim et dolum rerum in 
Israel potiebantur, tempus praefinitum erat elapsum, sceptrum de Juda et princeps de femore ejus 
sublatus; nam stirps Edom data opera et ex professo a propaganda divinae benedictionis promissione 
erat exclusa. 

Servitute igitur Aegyptiaca postquam domus Jacob in populi magnitudinem exerevit, per varias 
tentationes et tribulationes Deo sic ordinante iste populus in deserto, in quo per quadraginta annos 
exul et vagus erravit, ita eruditus et excultus est, ut foedus peculiare eum ipso icere divinae 
sapientiae placuerit; quo foedere, sancito per legis documentum a magno illo veteris testamenti legislatore 
Mose propositae populus Israeliticus prae omnibus terrae orbis reliquis nationibus electus in populum Deo 
dilectum peculiarem acquisitum Gam s¢gullah) ad dignitatem prorsus singularem in rebus religiosis et 
sacris elevatus est. Quo facto ista, quam saepe diximus, generis nostri in duas partes divisio peracta 
fuit; quarum una gentes (gójim, Ivy, bie Bolfer), abhine sibi et peccato gliscenti derelictas (Act. 
17, 30) comprehendebat, altera autem populum xar ėšoyįjv (såm, dads, das Volt) exhibebat, per 
instituta varii generis ad salutem in Christo futuram divinitus disponendum. Lex igitur Mosaica 
dicente Apostolo 3) paedagogus fuit in Christum, i. e. in Christi doctrinam praeparans magistra ac 
directrix; et de ipso Mose legimus“): „Lex per Mosen data est, gratia et veritas per Christum facta 
est“. Quod quum ita sit, Moses, qualis vix alius inter veteris foederis proceres, concipi debet tanquam 
Messiae futuri antesignanus et viae stator; Moses inquam antiqui foederis conditor, sicut Christus 
novi?); Moses legis xar ¿logxv sie dictae auctor, quam non ut solveret sed ut adimpleret Christus 
se venisse testatur**); Moses et Christus, ambo et soli sibi quasi suppares religionis revelata doctrina 
fundatae formarum institutores, quarum discrimen non falsitate aut veritate sed ita censetur, quod 
prior forma Mosaica praeparationis curriculo accommodata ad tempus tantummodo valere potuit, usque 
dum per alteram Christi formam, quae eam ad apicem perducere debebat, abrogaretur. Tali modo 
Moses, veteris testamenti legislator et religionis, quae secundum legem est, institutor typum Christi 
novi testamenti rys XCotros ueoirov et religionis, quae secundum gratiam est, fundatoris gessit prorsus 
singularem. Et primo quidem haeece typica ratio refertur ad munus regium 9), in quo legislatio absolvitur. 

Sed tamen similitudo typica, quae inter Mosen et Christum intercedit, in obeundo regio munere 
non subsistit, sed ad alia quoque offieia, quibus salvationis humanae opus absolutum est, extenditur. 
Sane quod sacerdotalem Christi dignitatem, in quo expiationis salutaris munere potissimum functus est, 
attinet, vix dici potest, Mosen eidem typice praelusisse. Nam etsi in sacris, quibus Deum inter et 
populum Israel foedus confirmaretur, obeundis (Exod. 24) Moses adhue sacrificatoris vices sustinuit, 
tamen sacerdotium ipsum formale fratri ejus natu majori Aaroni concessum fuit9) At in magisterio 
prophetieo, quod est tertium redemptoris nostri munus, nexus ille inter utrumque legislatorem veteris 
et novi test. eo minus potest negligi, quo magis constat, sine tali docendi monendi arguendi officio, 
quale ad prophetam spectat, novas religiones institui vel veras vel falsas omnino non posse“). Qua 


38) Gal. 3, 24. 

34) Joan, 1, 15. e 

35) Cfr, Exod. 24 cum Matth. 26 (et loc. par.) 

36) Matth. 5, 17. 

37) Sed late sumptum, quomodo in recensendis Salvatoris muneribus seu officiis sumi solet. 

85) Posteri Mosis inter simplices Levitas numerantur. 

89) Törah, cujus Moses autor celebratur, quamvis per YÓHOY seu „legem“ interpretari soleamus, secundum etymo: 
hebraicum aequo vel adeo potiori jure poteris „doctrinam“ vertere. 


de causa non possumus, quin celebri textu (Deuter. 18, 18 seqq.), qui est de magno propheto in 
mundum venturo instar Mosis habendo, Christum, qui fuit magnus propheta, innui arbitremur**); quamvis 
tamen non negemus, istum locum recte etiam ad prophetas in universum, quibus deus plebem suam 
erudire et ad salutem disponere tempore posteriori volebat, referri posse. Verba ita sonant: 
„Prophetam (ndbht sine articulo) excitabo eis (Israelitis) in medio fratrum, sicut tu es; et ponam 
verba mea in ore ejus, loqueturque ad eos omnia, quae praecepero illi. Qui autem verba ejus quae 
loeutus fuerit in nomine meo audire noluerit, ab eo poenam exigam“. Posse hane de propheta inter 
Israelitas divinitus suscitando promissionem praeter prophetas proprie sic dietos Vet. test. etiam ad 
Christum „magnum prophetam**') referri, praeter auctoritatem externam, quam in apostoli Petri 
oratione solemni Act. 3, 22 seqq. et in ipsa traditione Judaica**) habemus, duplici argumento 
ostenditur, uno quidem, quia per totum hujus loci contextum singulari in propheta signando numero 
utitur seriptor nulloque indieio arguit, hune numerum solummodo sensu colleetivo (quem alias h. 1. 
non negamus) esse sumendum, et altero argumento, quod tam juxta traditionem Judaeorum quam 
juxta ipsius s. seripturae verba propheta Mosi aequiparandus omni post eum tempore ulteriori in 
Israel non extitit; vid. Deuteron. 34, 40: ,,Non surrexit ultra propheta in Israel sieut Moses, cui 
Dominus se reddidit noseendum facie ad faciem***). 


NEI. 
In tempus subsequens conspectus generalis. 


$. 3. 

Theocratia igitur Israelitica, divinitus per administrationem Mosis primum fundata ac dein 
paulatim magis explicita et ampliata, quomodo ea per totum usque ad adventum Christi temporis 
cursum in praecipuis suis, quibus vigebat, institutionibus, ac primum in regia dignitate — nam et ipsa, 
ex quo constituta est penes Israelitas, religiosum habitum induerat, quia rex populum sibi subjectum 
quidem sed Jehovae peculiarem non propria auctoritate, sed de mandato dei et ut ejus vicarius 
secundum legis divinae sancita gubernabat, — ac dein in sacerdotio Levitico per varia sacrorum 


40) Luc. 7, 16; loan, 6, 14, 

^!) Luc. 7, 16. 

42) Quam ipse dominus approbare videtur, quum Joan. 5, 45 seqq. Judaeos, ut Mosi credant, hortatur his verbis 
„de me enim ille scripsit", quod potissimum h. l. factum esse arbitramur; quaeque traditio etiam in ore Philippi, Natha- 
naeli dicentis (Joan. 1, 45): „quem scripsit Moses in lege... invenimus Jesum“ sonare videtur, quum in toto Pentateucho 
praeter nostrum vix alius locus investigetur, cui talis locutio bene possit adaptari. 

43) "ashär jedhäsö jehóvah. Meo judicio per leges grammaticas non licet interpretari (id quod apud Dereser in 
opere biblico satis noto h. l. invenitur): „qui eum, Jehovam, nosset facie ad faciem“. Rectius ad grammaticam habet 
Vulgata: „quem nosset dominus cet, Sed quid hoc sibi vult: „deus novit eum (Mosen) facie ad faciem“? Quod ut 
explicem, iterum idiotismum supra jam memoratum linguae hebr. adhibeo, ex quo haud raro verbum aliquod praeter 
actionem etiam huic actioni respondentem talionem significat; qua ex regula jáda; de mutua unius et alterius cognitione 
ponitur, ita ut secundum nostratis linguae conceptum sit: „quicum dominus ad mutuam notitiam et cognitionem conver- 
saretur“. Quum vero secundum structuram verborum grammaticam in hoc commate „dominus“ sit subjectum et Moses 
(vel propheta alius) objectum sermonis, rem aliter expedire non possumus, nisi „cognoscere“ sensu TOU „cognoscendum se 
praebere“, „cognoscibilem se reddere“ sumamus; pro quo intellectu, etsi alias forma Hithpaél (etiam in hac voce) sumi 
soleat, in Kal quoque obvio, militare videtur, quod, si vox jada} translato sensu ad significandum commercium sexuale 
usurpatur, aeque de viro dicitur, mulierem ab eo „cognosei“, ae de muliere eadem conjugationis forma adhibetur, quae 
se a viro cognoscendam praebet. — Ceterum haud refragabor, si quis 'ashdr non ad Mosen sed ad prophetam referri voluerit, 
id quod Vulg. per conjunctivum „nosset“ innuere videtur; quum haec differentia ad rem nostrum nil faciat, Mea tamen 
opinione scriptor, si prophetam indigitare vellet, rectius Imperfectum tempus adhiberet. 

genera, lustrationes et purgationes emendationem conscientiae a pontifice novi test. faciendam 
adumbrante**), et tandem in magisterio prophetico praeter vaticinia etiam adhortationibus, increpationibus, 
monitis et praeceptis mentes hominum ad altiora elevante, quomodo (inquam) theocratia vet. test. 
tria Christi munia, quibus omne Salvationis nostrae opus peregit, non solum praefiguraverit, sed etiam 
praeformaverit, imo licet imperfecte antecipaverit, homines sibi subjectos per doetrinam et disciplinam 
(utrumque enim lex antiqua seu tórah amplectitur) ad consequendam in Christo salutem educando et 
disponendo: id quidem fusius per singula discutere ac probare h. l. supersedemus, quum alias, si deo 
placuerit, eo recurrere in animo habeamus. Contractis velis abhine tantum ówaxrxd, quae in vet. 
test. de futuro Messia**) effata habentur, breviter proponemus et explicabimus. 

Sed priusquam id aggrediamur, ad deseribendam omnis hujus temporis indolem pauca liceat praefari. 

a. Reprobato Saulo regnum theocraticum in Davide proprium suum et illustrem invenit 
conditorem. Hie vir juxta cor dei (1. Sam. 13, 12) regis theocratici quoddam exemplar jam in 
antiquo foedere habetur. Non est igitur mirandum, quod prae ceteris Davidis regnum felicissimum et 
gloriosum Messianici regni typum singulari modo prae se fert. Audi verba angeli incarnationem filii 
dei annunciantis (Luc. 1, 32): „Dominus deus dabit ei sedem David patris sui, et regnabit in domo 
Jacob in aeternum“; „patris sui“ dicitur, quia David de tribu Juda aeque ac Abraham inter progenitores 
Christi recensetur, „filii David, fili Abraham“ (Math. 1, 2). Neque enim solummodo David rex 
pientissimus et felieissimus reapse tiv roð Xocorod Paorkeiav adumbravit, sed et expressis verbis a 
deo pollicitationem accepit de magno illo rege ex ipso oriundo, 2 Sam. 7, 12: , Cum completi 
fuerint dies tui et dormieris eum patribus tuis, suscitabo semen tuum post te, quod ex femore tuo 
egredietur, et firmabo regnum ejus; ipse aedificabit domum nomini meo, et stabiliam thronum ejus 
usque in sempiternum“. Quodsi cum hac narratione historica complures psalmorum textus, qui ad 
hune locum aperte alludunt, comparaveris — praeprimis hue pertinet psalm. 72 (ex inscriptione 
lishlômoh == vel a Salomone, vel in Salomonem) qui totus est in exaggerando idealis regis splendore 
et regni ejus felicitate, et aperte Davidi factam de tali rege promissionem reminiscitur, v. grat. V. b: 
„Venerabuntur te cum sole (i. e. quousque sol splendet) et ante (liphné eodem sensu) lunam in 


generatione et generationem (dor vädhör = in sempiternum)“; V. 8: „Dominabitur a mari usque ad 
mare, a flumine usque ad fines orbis terrae“; V. 17 „Nomen ejus in aeternum perduret, ... 
magnificent eum omnes gentes“, — facile cogitanti tibi et comparanti persuadebitur, quae Davidi loco 


citato in ejus semine promittuntur, in filio proximo Salomone ex parte quidem et sensu manco, sed 
intelleetu absoluto nondum esse completa; neque etiam ut omnia ad Salomonem restringantur, ipsa 
textus vocabula admittere videntur. Tenendum igitur erit, Deum Davidi monstravisse intento velut 
digito sub imagine filii post eum prospere et pacifice regnaturi, qui utique deo templum sit aedificaturus 
(intellige: t.manufactum, quando Messias templum deo consecravitsensualtiori, voce „templi“ ad communionem 
hominum translata**), magnum illum pronepotem ex semine ejus oriturum, sospitatorem generis humani 
dominum Jesum Christum in gloriosi regis habitu. Neque abs re est monere, etiam in theologia 
rabbinica Messiam, quem adhue venturum hallucinatur, si eum in splendore regio depingere velit, 
ŝugerixoc filium David (bän-däeidh) nominari; tam alte fundata est inter hune regem et Christum 
dominum connexio. 

b. Jamque res satis nota est, in vaticiniis prophetarum vet. test., quando Messiae mentio fit, 
hune plerumque apparere in hae forma regia, ejus dominationem gloriosam, vietorias de hostibus, 


44) Hebr. 9, 13 seq. 10, 1. 
55) Sub hoc nomine nobis tam familiari raro in v. test occurrit, certo Psalm. 2. et Dan. 9. 
46) Notum esse lectori censeo, etiam „aedificandi“ vocem jam in nov. test. ad sensum spiritualem transsumi. 


| 
| 
| 

triumphos et in administrando justitiam atque aequitatem magnificentissimis coloribus depingi. Ita quidem 
accommodatum fuit mentibus hominum tunc temporis degentium, quamvis nobis paulo alienum a re 
videri possit. Sed non obstante hac veteris prophetismi consuetudine fatendum tamen est, id quod 
urgemus, rarius quidem sed interdum tamen in scriptis prophetarum Christum etiam in sua qualitate 
sacerdotali nobis proponi“). Ut autem duos praecipuos textus'“), quibus hoc fit, obiter saltem 
stringamus, quae Jesajas propheta capp. 52 et 53 de „servo Domini“ (äbhädh jehövah) vaticinatus 
est, hue pertinere, probatur per varia vocabula ĉeo«rixĉ actionem servi domini humiliati et patientis 
designantia; alter locus est in psalm. 22 de patiente Christo yo«g«xoc per singula ita agente, ut 
subinde non vatem praesagientem sed evangelistam narrantem audire tibi videaris; fungi autem eum 
vice sacerdotis eo docetur, quod post exantlatos dolores sacrificium eucharisticum (gratiarum actionis) 


in concione magna (qáhál = ecclesia) est oblaturus Vv. 26 seqq. Ceterum ne Rabbini quidem hanc 
Messiae qualitatem, ut im vet. test. designatam, non viderunt, eundem in hae forma, quae est 
humilitatis splendori regio oppositae, Josephi filium (bän-jöseph) solemniter vocantes. — Si vero 
quaeras, qua de causa Messias in hae sua sacerdotali provineia, quae tamen in opere redemptionis 
maximi est ponderis, tam raro et oceulte hominibus ejus temporis proponatur — adeo ut magna 


Israelitarum pars et rudis plebs fere omnis tempore Christi Messiam in hoc habitu seu (ut dogmatice 
dicamus) in statu exinanitionis omnino non agnosceret: ad explicandum valent eaedem fere rationes, 
quae adhiberi possunt et solent ad illustrandam ipsius Christi per omnem magisterii sui publiei cursum 
vel adeo eoram apostolis de expiatoria et fsowz:xwc efficaci virtute suae passionis et mortis reticentiam. 
Sed ea uberius ut exponantur, non capit hie locus. 

e. Tempore vet. testamenti seriori, exilium Babylonis proxime antecedenti, idem comitanti et 
subsequenti, quo tempore tam miserabilis et deploranda fuit et reipublicae et singulorum conditio 
civilis religiosus socialis, ut populus calamitatibus et publicis et privatis oppressus facile de se suisque 
rebus desperare posset, fieri non potuit, quin hominibus, quo miseriores essent, eo ardentius ac 
vehementius desiderium suceresceret fortunati illius regni Messianici, quod etiam in rebus terrenis (ad 
quas hominum, mentes praesertim carnalium, quales tune vulgo erant, avidissime inhiare solent) 
melioris frugis spem adlaturum esse videbatur. Mentibus ita dispositis obseeundavit divina providentia ; 
itaque faetum est, ut apud prophetas aetatis posterioris erebriora, quam ante, et ex parte etiam 
distinetiora de Messia vaticinia deprehendantur. 

Sed et aliud est, quod ex his temporum adjunctis, respectu habito ad naturam prophetismi sacri 
explieetur. Habet autem vera et genuina prophetia, qualis est vet. testamenti, eam rationem, ut 
vates, afflante numine divino ad altiora raptus, śxorarxóc quae futura sunt vel propius vel remotius 
uno quasi mentis obtuto perlustretur, quo fieri faeile potest, ut, veluti corporalem vulgaris hominis 
oeulum in rebus dissitis spatiorum distantia fugere solet, ita a prophetae spirituali oeulo temporum 
intervalla indistineta negligantur. Cum igitur hujus temporis prophetae, de rebus per Messiam gerendis 
canturi, haud raro a restitutione populi ex exilio et ejus redintegratione civili (et ipsis beatitudinis 
Messianicae praefigurativis) exordiuntur, paulatim, et subinde sine sensu, ad ipsa tempora Messiae ita 
defluunt et dilabuntur, ut inter utraque vix possis discernere. Accedit et hoe, quod haud absimili de 
eausa in visione prophetiea unus et alter Christi adventus, nimirum ad salvandum, qui jam faetus 


47) De magisterio Messiae specialis mentio non est necessaria; adjungitur enim in vaticiniis plerumque regio muneri 
ita, ut purior et latius diffusa de deo et religione notitia lineamentum sit in imagine gloriosi regiminis Messianici; v. Jes. 
2. et Mich. 4. 


45) Praeter psalm. 109, in quo relate ad Gen. 14 de Christo dicitur: „Tu es sacerdos in aeternum secundum 
ordinem Melchisedech*, 


est, et ad judicandum, qui nobis quoque adhuc futurus est, commiscentur et confunduntur. Si demum 
et illud in censum revoces, vates vet. test. sacros, ut res per se et indoles orientalium eo 
magis secum fert, elocutione valde figurata et poetica, et quidem a nostro genio multum dissona, 
uti, facile poteris intelligere, vatieinia nostra saepenumero sua obscuritate laborare, ita ut vix vel 
ne vix quidem possint ad apricum deduci. 

Nibilominus tamen in imagine Christi prophetica sat supersunt lineamenta clara obvia distineta, 
quae ut jam in unum colligamus, nostri erit officii. 

Quum autem commentatio nostra in majorem, quum occasio fert, molem jam excreverit, 
subsistamus oportet et, quod deest, in tempus aliud seponamus. Vale interim lector. 

LECTIONES. 


A. ORDINIS THEOLOGORUM. 


Dr. Henr. Oswald, P. P. O. h. t. Decanus. 


Doctrinam dogmaticam de creatione, de angelis, de statu hominis originali et de peccato proto- 
parentum tradet quinquies per hebdomadem h. X. 


. Psalmos selectos interpretari perget bis p. hebd. horis defin. 
NI. 


Grammaticam linguae Hebraicae una cum interpretatione aliquot v. t. locorum continuabit ter p. 
hebd. horis defin. Praeterea scholas de lingua Gothica comparativas cum ceteris idiomatis 
Germanici dialectis offert. 


Dr. Franc. Hipler, P. P. 0. 


. Theologiam pastoralem docere perget sexies per hebdomadem hora VII. 
Il. 


De jure matrimoniali disseret horis definiendis. 


Dr. Franc. Dittrich, P. P. O. 


. Historiam ecclesiasticam recentioris temporis enarrabit quotidie h. IX—X. 
. Antiquitates ecclesiasticas tradere perget bis per hebdomadem horis def. 
. Item historiam artis christianae h. d. 


Dr. Hugo Weiss, P. P. E. 


. S. Pauli epistolam ad Romanos interpretabitur quater per hebd. hora VIII. 
. Theologiam Biblieam veteris testamenti tradet bis p. hebd. hora VIII. 
. Antiquitates domestieas Hebraeorum docere perget bis p. hebd. horis definiendis. 


Lie. Julius Marquardt. 


. Theologiae moralis partem ulteriorem, quae est de virtutibus et officiis ad vitam socialem perti- 


nentibus, tradere perget quater per hebd. hora XI. 
Repetitiones et disputationes de rebus moralibus instituet bis p. hebd. hora XI. 


El? 


B. ORDINIS PHILOSOPHORUM. 


Dr. Wilh. Weissbrodt, P. P. O. h. t. Decanus. 


„ Cieeronis de legibus libros II et III interpretabitur ter hebdomade h. IX. 
. Tertulliani apologeticum eum commilitonibus leget h. d. 

. Aristotelis artem poeticam enarrare perget bis hebdomade h. IX. 

. Exercitationes philologicas moderabitur ter hebdomade h. d. ' 


Dr. Laur. Feldt, P. P. 0. 


. Caleulum differentialem et integralem tradere perget et doctrinam de integralibus definitis ad varias 


quaestiones applieabit diebus Martis et Veneris hora XI—XII. 


. De chronologia et de calendario Juliano et Gregoriano disseret diebus Lunae et Mercurii hora XI-XII, 
NI. 


Climatologiam docebit et usum instrumentorum meteorologicorum ac praxin observandi ostendet 
diebus Mercurii et Veneris hora II—III. 


Dr. Jos. Bender, P. P. 0. 


. Historiam recentiorem inde ab aetate Ludovici XIV tradet ter per hebdomadem hora VIII. 

. Germanorum antiquitates, imprimis res mythologieas enarrabit bis per hebdomadem hora VIII. 
. De praecipuis historicis eorumque seriptis disseret semel per hebd. h. VIII. 

. Litterarum in Prussia eultarum historiam exponet semel per hebd. h. def. 


Dr. Frid. Michelis, P. P. 0. 


Commeatu impetrato scholas non habebit. 


Dr. Jos. Krause. 


. Psychologiam docebit quater per hebd. hora X. 

. De Platonis vita et seriptis disseret semel per hebd. hora X. 
. Repetitoria philosophiea offert semel per hebd. hora X. 

/. Exercitationes paedagogicas moderabitur semel per hebd. 


vun - 


PUBLICA DOCTRINAE SUBSIDIA. 


3ibliotheca Lycei Regii, cui praeest Prof. Dr. Weiss, commilitonibus patebit diebus Martis et 


Veneris h. II—III. 


Instrumenta, quae ad physicen, mathematieam et astronomiam pertinent, custodit Prof. Dr. Feldt. 

CERTAMEN LWITTERARIUM ET PRAEMIA, 


Renuntiatio judiciorum de certamine litterario a commilitonibus Lycei Regii 
Hosiani anno superiore inito et quaestionum in currentem 
annum propositarum promulgatio. 


Ordo theologorum pro certamine litterario has quaestiones proposuerat: 

I. Ex instituto Regio: „De archidiaconis“. 

II. Ex stipendio Scheill-Busseano: „De confessionis catholicac fidei a Stanislao Hosio, 
Episcopo Warmiensi, Petricoviensis Synodi nomine primum conscriptae originibus, theologumenis, fatis“. 


De priore quaestione libellus traditus est hisce insignitus verbis: , Quando seribit Leo Papa 
ep. 57, Anatolium Archidiacono suo concredidisse „dispensationem totius causae et curae ecel.“, ita 
mihi quidem interpretandus videtur, ut Archidiaconum faciat totius administrum jurisdietionis in causis 
eccl. et dispensatorem rerum redituumque temporalium“. 

Auctor hujus commentationis, si rem ipsam respicias, quamvis justo plus Binterimo et Thomassino 
adhaesisse eum appareat, plerumque tamen quaestioni propositae gatisfecisse censendus est. Verum 
quum quae attulit non recte disposuerit aceurateque discusserit, quumque oratione latina usus sit 
prorsus inculta nec gravissimis vitiis carente, nec desint multa praecipitantiae eujusdam indicia, Ordo 
theologorum auctori, non ut eum praemio ornaret, sed ne labori suum deesset pretium, dimidiam partem 
stipis constitutae concedendum esse judicavit. 

Schedula reclusa nomen prodiit: 


Henricus Benjamin, cand. theol. 


De altera quaestione opusculum exhibitum est sie inscriptum: „Prima vox ejus, qui se 
Christianum profitetur, est: Credo“. (Hos. Confess. e. 1.) 

Quod qui conscripsit, Eminentissimi Cardinalis Warmiensis opus praeclarum diligenter perscrutatus 
est, quae ad illustranda ejusdem libri fata ex fontibus tironi obviis peti potuerunt, solerter apposuit 
remque propositam sermone usus parum quidem limato, sed tamen satis perspicuo, ita absolvit, ut 
praemium ei persolvendum esse Ordo censuerit. 

Aperta charta innotuit: 


Franciseus Liedtke, stud. theol. 


Ordo philosophorum ex instituto Regio hane quaestionem proposuerat: 
Į 
„Veterum Prutenorum omne vitae genus fontibus recte justeque aestimatis enarretur accurateque 
cum Celtarum, Germanorum Slavorumque moribus et institutis comparetur“. 
Commentatio de hoc argumento Ordini tradita est his insignita verbis: 
o o 
„Multa poterant de his populis dici laudabilia, si haberent solum fidem Christi“ Helmold. 

Scriptor hujus commentationis, etsi de fontibus obiter tantum et minus seite judicaverit, tamen 
iisdem, magis autem libris posteriorum, qui iis fuleiuntur, diligenter prudenterque usus est, ita ut 
harum gentium et vitae domesticae et publicae, imprimis autem religionis imaginem satis dilucidam, 
qualis a juvene commilitone exspectari potuit, praebuerit, et quae in toto hoc genere inter illas gentes 
communia fuerint, satis apte comparaverit. 

Quum itaque commentatio, quod ad summam rei tractatae pertinet, probanda sit, quum sermo 
etiam, etsi multis locis negligentiae et levitatis notam meruerit, ceterum dexteritatem quandam prae 
se ferat, Ordo scriptori praemium constitutum concedendum esse censuit. 

Rescissa schedula prodiit: 


X. Hoon, stud. theol. 


Quaestiones in certamine litterario pro praemiis in annum currentem (1875—76) proponuntur haec 
ab Ordine Theologorum: 
I. Ex instituto Regio: Quis qualisve fuerit angelus ille Domini (mal ach Jahve), cujus in 


Pentateucho saepius fit mentio, demonstretur. 
Il. Ex stipendio Scheill-Busseano: De pericoparum biblicarum in Ecclesia Oceidentali usu et indole. 


Ordo Philosophorum eos, qui de praemio regio certaturi sint, Aristotelis et Ciceronis de 
republica sententias jubet explanare. 

Certantium commentationes sermone latino conscriptae et more consueto signatae ante diem XV. 
m. Januarii anni sequentis Rectori Lycei tradendae sunt. Victoribus praemia constituta sunt ex 
instituto regio LXXV, ex Stipendio Scheill-Busseano C marcarum. 

Promulgatum in sollemnibus Serenissimi Imperatoris et Regis Guilelmi nataliciis die XXII. Martii 
anni MDCCCLXXVI. 

